b'\n_START_ARTICLE_\nTrust (ranskalainen yhtye)\n_START_PARAGRAPH_\nTrust on ranskalainen vuonna 1977 perustettu heavy metal -yhtye. Yhtyeen suurin hitti on 1980 julkaistu Antisocial, josta amerikkalainen thrash metal -yhtye Anthrax teki englanninkielisen version vuoden 1988 albumilleen State of Euphoria. 1980-luvulla Trustin kokoonpanoon kuuluivat my\xc3\xb6s Iron Maidenissa soittaneet rumpalit Nicko McBrain ja Clive Burr._NEWLINE_Trust on tunnettu poliittisista ja yhteiskunnallisista sanoituksistaan, joissa on vaikutteita muun muassa anarkismista. Yhtyeen varhaisimpien albumien kappaleissa k\xc3\xa4siteltiin muun muassa Neuvostoliittoa, Iranin islamilaista vallankumousta ja ranskalaisten sodanaikaista natsiyhteisty\xc3\xb6t\xc3\xa4.'